PROFETIESE VOORUITKYK – Deuteronomium 29:1-30:20. Die derde preek begin in Hebreeus soos by die eerste preek met die woorde: “Dit is die woorde (van die verbond) …” en voer dit verder. Moses moedig Israel aan om te volhard in hulle gehoorsaamheid aan die Here in die toekoms in ‘n vernuwing van hulle verbond met Hom: Deut. 29. Dit sal vir hulle die lewe beteken. Ingesluit daarby is die aanmoediging om te vertrou op die beloftes van God ook vir die toekoms. Ongehoorsaamheid sal egter oordeel vir hulle beteken. In ‘n vernuwing van die verbond verbind die volk hulle aan die seën en straf daarvan: Deut. 30.
Goeie dag, ek sien met verwagting uit na die studie oor Deuteronomium, vrede vir jou en die gemeente wat God aan jou toevertrou het.